આઝાદ ભારતના ઈતિહાસમાં કોઈએ જોઈ ન હોય એવી ખેડૂત વિરોધી કેન્દ્રની અને રાજ્યની ભાજપ સરકાર ર૦રર સુધીમાં ખેડૂતોને આવક બમણી કરવાના હાસ્યાસ્પદ સપનાઓ દેખાડી, ખેડૂતોને ગેરમાર્ગે દોરી રહી હોવાનો આક્ષેપ કરતાં ગુજરાત પ્રદેશ કિસાન-ખેત મજદૂર કોંગ્રેસ પ્રમુખ અને ધારાસભ્ય વિરજી ઠુમ્મરે જણાવ્યું હતું કે, કેન્દ્રની અને રાજ્યની ભાજપ સરકાર ખેડૂતો અને યુવાનો સહિત રાજ્યની અને દેશની જનતાને આપેલા વચનો પાળવામાં સંપૂર્ણપણે નિષ્ફળ નિવડી છે, ઉલ્ટાનું માત્રને માત્ર રાજકીય એજન્ડા ઉપર કામ કરતી કેન્દ્રની અને રાજ્યની ભાજપ સરકારે કૃષિ અર્થતંત્ર ખોરવી નાખીને ખેતી અને ખેડૂતોને ભારે મોટું આર્થિક નુકસાન પહોંચાડ્યું છે.